[{"text_idx": "#000000", "text": "El la geografia vidpunkto Andaluzio estas unuig\u0302-punkto inter du kontinentoj: Afriko kaj Eu\u0306ropo, kaj ponto inter la Atlantika Oceano kaj la Mediteranea Maro. Kun siaj 87.286 kvadrataj kilometroj Andaluzio estas la dua au\u0306tonoma komunumo pli granda en Hispanio."}, {"text_idx": "#000001", "text": "Andaluzio el la satelita vidpunkto"}, {"text_idx": "#000002", "text": "En la orografio de Andaluzio ni devas elstari la valon de la rivero Gvadalkiviro kaj la montarojn de Sierra Morena, norde de Andaluzio, kaj la Betika Montaro, suden. La rivero Gvadalkiviro kreis fruktodonan valon kiu ricevas la nomon de la rivero mem. C\u0302i tiu rivero, kaj g\u0302ia alfluanto la rivero G\u0302enilo, estas la fundamenta akso en la geografio de Andaluzio. Ekde g\u0302ia naskig\u0302o la \u201cGranda Rivero\u201d, jen la traduko el la araba de la nomo \u201cGvadalkiviro\u201d, en la Siero Kazorlo, g\u0302is la fino en la Parko Donjano, la rivero Gvadalkiviro estas vivo-fonto c\u0302e la tero kiun g\u0302i trapasas."}, {"text_idx": "#000003", "text": "Rivero Gvadalkiviro en la urbo Sevilo."}, {"text_idx": "#000004", "text": "La 50% el la andaluzia teritorio estas montara, la triono de la teritorio plialtig\u0302as ol 600 metroj kaj c\u0302e 46 montoj superas 1.000 metrojn alte. La plej altaj montoj estas tiu de la Penibetika Montaro: Mulhacen kaj Veleta en Sierra Nevada."}, {"text_idx": "#000005", "text": "Se oni parolas pri komunik-linioj, rilate la fervojon la stela trajno estas la AVE (Hispana Granda Rapideco), kiu estas kapabla komuniki Madridon kun la urboj Kordovo, Malago kaj Granado."}, {"text_idx": "#000006", "text": "Rapida trajno pasas apud la kordova vilag\u0302o Almodovar del Ri\u0301o kaj sub ties belega kastelo."}, {"text_idx": "#000007", "text": "Rilate au\u0306tovojojn en Andaluzio ekzistas pli ol 24.000 kilometroj por au\u0306tomobiloj. Se oni parolas pri aer-komunikoj en Andaluzio ekzistas diversaj flughavenoj, du el ili estas internaciaj, tiuj de Malago kaj de Sevilo, kiuj komunikas Andaluzion kun la c\u0302efaj hispanaj urboj kaj kun aliaj de Eu\u0306ropo kaj de la cetera mondo."}, {"text_idx": "#000008", "text": "Pro laa strategia loko kiun okupas Andaluzio en la Atlantika Oceano kaj en la Mediteranea Maro g\u0302i posedas ankau\u0306 gravajn mar-havenojn. La plej grava inter ili oni trovig\u0302as en Alheciro. Aliaj havenoj en Onubo, Kadizo, Malago kaj Almerio estas bazoj por maraj transport-linioj kaj por fis\u0302kapt-s\u0302ipoj."}]